Norge anskaffet to M-47 for å utprøve kanonen før den senere anskaffelsen av M-48. Vognene ble aldri brukt ved avdeling og deres skjebne etter prøvene er delvis ukjent. En av vognene, uten kanon, sto på midten av 1980-tallet i garasje på Motorvingen ved Kavaleriets Øvingsavdeling på Trandum. Den andre står nå ved Arquebus krigsmuseum i Tysvær, nær Haugesund. Den har ikke en fungerende motor, og de fleste hull i skroget er sveiset igjen. Kanonen er på plass, men mangler flammedemper.